पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। मौसम का सटीक अनुमान बताने के लिए राजधानी में स्थापित किए जा रहे डॉप्लर राडार का फायदा इस साल मानसून की शुरुआत में मिलना मुश्किल है। इसका कारण राडार के उपकरण जिस कमरे में फिट किए गए हैं, वहां न तो अब तक एसी लगा है और न ही खिड़की। लिहाजा, राडार को इंस्टाल करने वाली कंपनी ने टेस्टिंग करने से इनकार कर दिया है।
उधर, केंद्रीय लोक निर्माण विभाग (सीपीडब्ल्यूडी) ने भी मौसम विभाग से दो करोड़ रुपए की मांग की है। उनका कहना है कि जब तक रुपए नहीं मिल जाते काम बंद रहेगा। इसके चलते संभवत: दो महीने बाद ही राडार फिट हो पाएगा और राजधानी में मौसम की सही जानकारी मिल पाएगी।
डॉप्लर राडार का काम 90 फीसदी पूरा हो चुका है। फिलहाल फिनिशिंग, लिफ्ट और बिजली फिटिंग समेत कई काम अभी बाकी हैं। राडार के विभिन्न उपकरणों को सबसे ऊपरी मंजिल के एक कमरे में इंस्टाल किया गया, लेकिन यह कमरा पूरी तरह से खुला हुआ है। यहां खिड़की-दरवाजे तक नहीं है। वहीं, लिफ्ट भी नहीं लगाई गई है। राडार को इंस्टाल करने आई कंपनी एसजीएम के मुताबिक उपकरणों को निश्चित तापमान में चलाने के लिए एसी लगाया जाना जरूरी है। जब तक एसी नहीं लग जाता है, तब तक टेस्टिंग नहीं की जाएगी। गौरतलब है कि डॉप्लर राडार लगाने का काम जून 2012 में ही पूरा किया जाना था, लेकिन धीमी रफ्तार के कारण डेडलाइन सितंबर कर दी गई। सीपीडब्ल्यूडी ने इसके बाद भी काम की रफ्तार नहीं बढ़ाई। नई डेडलाइन जून 2013 रखी गई थी।
अब फिर मांगे रुपए
सीपीडब्ल्यूडी ने मार्च 2013 में काम पूरा नहीं होने पर मौसम विभाग को डेढ़ करोड़ रुपए का फंड वापस कर दिया था, लेकिन अब काम पूरा करने के लिए दो करोड़ रुपए की मांग की जा रही है। इसकी मंजूरी भी करीब 15 से 20 दिन में मिलेगी। इसके बाद काम पूरा होने में एक महीने और लगेंगे। यानी अगस्त माह में ही डॉप्लर राडार शुरू हो पाएगा।
फिलहाल काम रुका है
॥फिनिशिंग व अन्य काम पूरा करने के लिए दो करोड़ रुपए की जरूरत है। मौसम विभाग से राशि मिलने तक फिलहाल काम रुका हुआ है।ञ्जञ्ज
- एसवी पांडे, कार्यपालन यंत्री, सीपीडब्ल्यूडी
॥मानसून से पहले राडार शुरू नहीं हो पाएगा। दो करोड़ रुपए की मंजूरी का पत्र आ गया है। एक-दो महीने में काम पूरा होने की संभावना है।ञ्जञ्ज
- डीपी दुबे, निदेशक, मौसम केंद्र
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva zho_Hant eng_Latn